rejauldu/bengali-wikipedia huggingface dataset:
জন গ্রাহাম ব্ল্যাকবার্ন (২ সেপ্টেম্বর ১৯৩৩ - ১২ অক্টোবর ১৯৯৪) ছিলেন যুক্তরাজ্যের একজন রক্ষণশীল সংসদ সদস্য। তিনি ১৯৭৯ থেকে ১৯৯৪ সালে তার মৃত্যুর আগ পর্যন্ত ডাডলি ওয়েস্টের নির্বাচনী প্রতিনিধিত্ব করেছিলেন।   রাজনৈতিক পেশা  ব্ল্যাকবার্ন ১৯৭৯ সালের সাধারণ নির্বাচনে ১,১৩৯ সংখ্যাগরিষ্ঠতার সাথে হাউস অফ কমন্সে নির্বাচিত হন, লেবার থেকে আসন লাভ করেন। পরবর্তীতে ১৯৮৩, ১৯৮৭ ও ১৯৯২ সালের নির্বাচনে তিনি এ আসনটি দখল করেন। একজন ডানপন্থী, তিনি মৃত্যুদণ্ড এবং শারীরিক শাস্তির পুনঃপ্রবর্তনকে সমর্থন করেছিলেন, তিনি ছিলেন একজন উগ্র জায়নবাদী, এবং গর্ভপাতের বিরোধিতা করেছিলেন, EEC এবং আফ্রিকান ন্যাশনাল কংগ্রেস, যেটিকে তিনি একটি সন্ত্রাসী সংগঠন বলে মনে করতেন।"Obituaries: John Blackburn", The Times, 13 October 1994, p. 21. ১৯৮২ সালে, তিনি ব্রিয়ারলি হিলের রাউন্ড ওক স্টিলওয়ার্কস ধরে রাখার জন্য সংসদে অসফলভাবে তর্ক করেছিলেন, যেটি সেই বছরের ডিসেম্বরে প্রায় ১,৩০০ চাকরি হারানোর সাথে বন্ধ হয়ে গিয়েছিল, এবং যা পরে ওয়াটারফ্রন্ট অবসর এবং বাণিজ্যিক কমপ্লেক্স হিসাবে পুনঃবিকাশ করা হয়েছিল।Hansard Parliamentary Debates, "Round Oak Steelworks", 9 December 1982, volume 33, cc1084-90.   তথ্যসূত্র    সূত্র    টাইমস গাইড টু দ্য হাউস অফ কমন্স, 1992 এবং 1997 সংস্করণ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৯৪-এ মৃত্যু বিষয়শ্রেণী:১৯৩৩-এ জন্ম
ওয়াশিংটন ডালেস আন্তর্জাতিক বিমানবন্দর (, ), যাকে সচরাচর ডালেস আন্তর্জাতিক বিমানবন্দর, ডালেস বিমানবন্দর, ওয়াশিংটন ডালেস বা শুধুই ডালেস নামে ডাকা হয়, মার্কিন যুক্তরাষ্ট্রের মধ্য-আটলান্টিক অঞ্চলের একটি আন্তর্জাতিক বিমানবন্দর। বিমানবন্দরটি মার্কিন যুক্তরাষ্ট্রের ভার্জিনিয়া অঙ্গরাজ্যের লাউডন কাউন্টি ও ফেয়ারফ্যাক্স কাউন্টিতে, মার্কিন যুক্তরাষ্ট্রের কেন্দ্রীয় রাজধানী ওয়াশিংটন ডি.সি.-র নগরকেন্দ্র থেকে ২৬ কিলোমিটার পশ্চিমে অবস্থিত।  ১৯৬২ সালে উন্মুক্ত এই বিমানবন্দরটিকে স্নায়ুযুদ্ধকালীন প্রভাবশালী মার্কিন পররাষ্ট্রমন্ত্রী জন ফস্টার ডালেসের নামে নামকরণ করা হয়েছে। বিমানবন্দরটির মূল টার্মিনালটি একটি সুপরিচিত গুরুত্বপূর্ণ স্থাপনা, যা ফিনিশ-মার্কিন স্থপতি এরো সারিনেন নকশা করেন (এর আগে তিনি নিউ ইয়র্কের জন এফ কেনেডি বিমানবন্দরের টিডব্লিউএ ফ্লাইট সেন্টারটির নকশা করেছিলেন)।  বিমানবন্দরটির পরিচালনার দায়িত্বে আছে মেট্রোপলিটান ওয়াশিংটন এয়ারপোর্টস অথরিটি ("ওয়াশিংটন মহানগর বিমানবন্দরসমূহের কর্তৃপক্ষ")। বিমানবন্দরটি প্রায় ১৩ হাজার একর জমির উপরে দাঁড়িয়ে আছে। Effective July 13, 2023.}} এটি জমির আয়তনের দিক থেকে মার্কিন যুক্তরাষ্ট্রের ৪র্থ বৃহত্তম বিমানবন্দর (ডেনভার, ডালাস ও দক্ষিণ-পশ্চিম ফ্লোরিডা বিমানবন্দরগুলির পরে)। বিমানবন্দরের সিংহভাগই লাউডন কাউন্টির ডালেস লোকালয়ের অধীনে পড়েছে, এবং ছোট একটি অংশ ফেয়ারফ্যাক্স কাউন্টির শ্যান্টিলি লোকালয়ে পড়েছে।  ওয়াশিংটন-বাল্টিমোর মহানগর এলাকাকে বিমানসেবা প্রদানকারী তিনটি প্রধান বিমানবন্দরের মধ্যে একটি হল ডালেস বিমানবন্দর। অন্য দুইটি হল রোনাল্ড রেগান ওয়াশিংটন জাতীয় বিমানবন্দর এবং বাল্টিমোর/ওয়াশিংটন আন্তর্জাতিক বিমানবন্দর। ২০২১ সালের হিসাব অনুযায়ী এটি ওয়াশিংটন-বাল্টিমোর এলাকার ২য় ব্যস্ততম এবং সমগ্র মার্কিন যুক্তরাষ্ট্রের ২৮তম বৃহত্তম বিমানবন্দর। ওয়াশিংটন-বাল্টিমোর এলাকায় বিদেশ থেকে আগত আন্তর্জাতিক যাত্রীদের প্রায় ৯০% এই বিমানবন্দরটি দিয়ে প্রবেশ করে। নিউ ইয়র্ক মহানগর এলাকার পরে এটিই সর্বোচ্চ এরূপ সংখ্যা। ২০০৪ সাল থেকে ২০১৯ সাল পর্যন্ত প্রতি বছর ২ কোটিরও বেশি যাত্রী এখান থেকে বিমানে চড়েন। প্রতিদিন গড়ে ৬০ হাজার যাত্রী ১৩৯টি আন্তর্জাতিক গন্তব্যস্থলের উদ্দেশ্যে ও উৎসস্থল থেকে যাওয়া-আসা করেন।  রেগান জাতীয় বিমানবন্দর থেকে অভ্যন্তরীণ বিমানযাত্রীর সংখ্যা বৃদ্ধি পাওয়ায় ডালেসের অভ্যন্তরীণ বিমানযাত্রাপথের সংখ্যা কমে গেছে। ২০১৯ সালে ডালেস বিমানবন্দর বিমানে আরোহণকারী যাত্রীর সংখ্যার নিরিখে রেগান বিমানবন্দরকে ছাড়িয়ে যায়। এর আগে ২০১৮ সালে ডালেস বিমানবন্দর রেগান বিমানবন্দরকে বাৎসরিক যাত্রীসংখ্যাতেও ছাড়িয়ে যায়। তবে এটি এখনও বাল্টিমোর-ওয়াশিংটন বিমানবন্দরের তুলনায় বাৎসরিক যাত্রীসংখ্যায় পিছিয়ে আছে।  ডালেস বিমানবন্দরটি ইউনাইটেড এয়ারলাইনস নামক বিমান সংস্থার একটি দুর্গকেন্দ্র (ফোরট্রেস হাব)। সংস্থাটির সাথে অন্যান্য যেসব বিমান সংস্থার সংকেত অংশিদারী চুক্তি আছে, তারাও এটি ব্যবহার করে, যাদের বেশিরভাগই স্টার অ্যালায়েন্সভুক্ত সদস্য যেমন টার্কিন এয়ারলাইনস ও লুফটহানজা।  তথ্যসূত্র  বিষয়শ্রেণী:মার্কিন যুক্তরাষ্ট্রের বিমানবন্দর বিষয়শ্রেণী:১৯৬২-এ প্রতিষ্ঠিত বিমানবন্দর বিষয়শ্রেণী:১৯৬২-এ ভার্জিনিয়ায় প্রতিষ্ঠিত
প্রিজমা একটি ফটো-এডিটিং অ্যাপ।   আবিষ্কার  রাশিয়ার রাজধানী মস্কোর আলেক্সি মোইসিনকোভ নামের এক অ্যাপ-ডেভেলপার এই অ্যাপটি তৈরি করেছেন।   ব্যবহার  ব্যাবহারকারিরা স্মার্টফোনের ক্যামেরা থেকে সদ্য তোলা ছবি বা ইমেজ লাইব্রেরি থেকে ছবি নিয়ে অ্যাপটির ভিন্ন ভিন্ন ৩৩টি ফিল্টার ব্যবহার করে বিখ্যাত শিল্পী লিওনার্দো দা ভিঞ্চি, পিকাসো, মনেট, ভ্যান গগ, মাঞ্চ, লেভিটান, ক্যানডিনস্কি’র শিল্প ভঙ্গির আদলে ছবির রূপ দিতে পারবেন।  তাছাড়া ডিসি কমিক বুকের জনপ্রিয় ডিজাইনগুলোর আলোকেও ছবি ফিল্টার করতে পারে। এই অ্যাপটি ফিল্টারিংয়ের কাজ করে কৃত্রিম বুদ্ধিমত্তা বা এআইয়ের মাধ্যমে। আইওএস প্লাটফর্মের জন্য নির্মিত এই অ্যাপটি কাজ করে নিউরাল নেটওয়ার্ক ও কৃত্রিম বুদ্ধিমত্তার সমন্বয়ে। অন্যান্য ফিল্টারিং অ্যাপ যেমন ইন্সটাগ্রামের মতো প্রিজমা কোনো ছবির ওপর একটি ফিল্টার লেয়ার মূল ছবির ওপর যুক্ত করে না। বরং প্রিজমা তার কৃত্রিম বুদ্ধিমত্তা প্রয়োগ করে বিভিন্ন লেয়ার ব্যবহার করে নতুন করে ছবিটি আঁকে।   তথ্যসূত্র   বিষয়শ্রেণী:আইওএস সফটওয়্যার বিষয়শ্রেণী:অ্যাপ্লিকেশন সফটওয়্যার বিষয়শ্রেণী:২০১৬-এর সফটওয়্যার বিষয়শ্রেণী:মোবাইল সফটওয়্যার বিষয়শ্রেণী:ভিডিও সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
পরোটা একটি চ্যাপ্টা রুটিজাতীয় খাবার যা ভারতীয় উপমহাদেশে উদ্ভাবিত এবং বাংলাদেশ, ভারত, পাকিস্তান, শ্রীলঙ্কা এবং নেপালে ব্যাপক জনপ্রিয়।  পরোটা শব্দটি এসেছে পরত এবং আটা থেকে যার আক্ষরিক অর্থ হচ্ছে রান্না করা স্তরায়িত আটার খামির। অঞ্চলভেদে পরোটার বিভিন্ন উচ্চারণ এবং নাম প্রচলিত আছে। যেমন, পারান্থা, পারাউন্থা, প্রন্থা, পারোন্তে (পাঞ্জাবী), পরোটা (বাংলায়), পালাতা (; বার্মায়), পরোঠা (অসমিয়ায়), ফরোটা (সিলেটী ভাষায়) এবং ফারাটা (মরিশাস, শ্রীলঙ্কা ও মালদ্বীপ)।  পটভূমি সংস্কৃত শব্দ (স. पर, বা परा+स्थः, কিংবা स्थितः) থেকে হিন্দুস্তানি শব্দ "পারাটা"-র উদ্ভব। বর্তমান কর্ণাটকের দ্বাদশ শতকের শাসক তৃতীয় সোমেশ্বর কর্তৃক সংকলিত দ্বাদশ শতকের সংস্কৃত বিশ্বকোষ মনসোল্লাস- এ বিভিন্ন শুষ্ক গমের পুরানপলির উল্লেখ রয়েছে, যাকে ২০০৩ সালে আচায়া পরোটা হিসেবে বর্ণনা করেন। তবে পুরান পলি ভিন্ন ধরনের রুটি। নিজ্জার (১৯৬৮) কর্তৃক তাঁর বই "পাঞ্জাব আন্ডার দ্য সুলতানস ১০০০-১৫২৬ এডি"- এ সর্বপ্রথম পরোটার উল্লেখ পাওয়া যায়। তিনি বলেন, "পরোটা তৎকালীন পঞ্জাবে সভ্য এবং অভিজাতদের নিত্যকার খাবার ছিল।"Nijjer, Bakhshish Singh (1968) Panjāb under the sultāns, 1000-1526 A.D. Sterling Publishers   ব্যানার্জি (২০১০) বলেন পাঞ্জাবি  ও উত্তর ভারতীয় রন্ধনশৈলীতে পরোটা ছিল। পাঞ্জাবি রন্ধনশৈলীতে বিভিন্ন ধরনের মসলা দিয়ে পরোটায় পুর দেওয়া হতো। তবে ব্যানার্জি বলেন মুঘলরা পরোটার ভক্ত ছিলেন; যা বাংলাদেশের ঢাকার একাধিক স্তর বিশিষ্ট ও ফাঁপা ঢাকাই পরোটা কে পরিচিত করে তুলেছিল।Banerji, Chitrita   (2010) Eating India: Exploring the Food and Culture of the Land of Spices, Bloomsbury Publishing  ও'ব্রায়েন ২০০৩ সালে বলেন যে, দিল্লিতে পাঞ্জাবি পরোটা ১৯৪৭ সালের দেশভাগের পরে জনপ্রিয় হয়েছিল এমনটা বলা উচিত নয়; কেননা  দিল্লিতে পূর্ব থেকেই বিভিন্ন পাঞ্জাবি খাদ্য  জনপ্রিয় ছিল।O'Brien, Charmaine (2003) Penguin UK Of Delhi: A Food Lover's Guide  বর্ণনা পরোটা ভারতীয় উপমহাদেশের সমগ্র ভারতে অত্যন্ত জনপ্রিয় খামিরবিহীন সমতল রুটিগুলোর একটি এবং এটি তাওয়াতে গমের আটা ভেজে বা রান্না করে তৈরি করা হয় এবং অগভীর ভাজ দিয়ে তা তুলে নেয়া হয়।  শক্তিমান  অপকারীতা  তথ্যসূত্র  আরও দেখুন আলু পরটা নাশতা রুটি  বহিঃসংযোগ নানা স্বাদের পরোটা-দৈনিক ইত্তেফাক চিকেন পরোটা-বিডিনিউজ২৪.কম   বিষয়শ্রেণী:বেলুচি রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:বর্মী রন্ধনশৈলী বিষয়শ্রেণী:রুটি বিষয়শ্রেণী:পাকিস্তানি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:কাশ্মীরি রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:পশতু রন্ধনশৈলী বিষয়শ্রেণী:পাঞ্জাবি রন্ধনশৈলী বিষয়শ্রেণী:সিন্ধি রন্ধনশৈলী বিষয়শ্রেণী:উত্তরপ্রদেশী রন্ধনশৈলী বিষয়শ্রেণী:পুরভরা খাবার বিষয়শ্রেণী:বাংলাদেশী রন্ধনশৈলী বিষয়শ্রেণী:পাকিস্তানি রুটি বিষয়শ্রেণী:ভারতীয় রুটি বিষয়শ্রেণী:দক্ষিণ ভারতীয় রন্ধনশৈলী বিষয়শ্রেণী:তামিল রন্ধনশৈলী বিষয়শ্রেণী:কেরল রন্ধনশৈলী বিষয়শ্রেণী:কর্ণাটকের রন্ধনশৈলী
ভ্রূন () একটি আদি কোষ যা দুইটি গ্যামেট এর মিলনের ফলে সৃষ্টি হয়। যৌন জনন -এ অংশগ্রহণকারী প্রাণীতে শুক্রাণুর ডিম্বাণুর নিউক্লিয়াসের মিলনের ফলে যে জাইগোট সৃষ্টি হয় তা ক্রমাগত বিভক্ত হয়ে পরিস্ফুটনের মাধ্যমে ভ্রুন সৃষ্টি করে।   মানব   thumb| মানব নিষেকের ক্ষেত্রে, একটি নির্গত ডিম্বাণু (একটি হ্যাপ্লয়েড সেকেন্ডারি oocyte যার প্রতিলিপি ক্রোমোজোম কপি রয়েছে) এবং একটি হ্যাপ্লয়েড শুক্রাণু কোষ (পুরুষ গ্যামেট) একত্রিত হয়ে জাইগোট নামে একটি একক ডিপ্লয়েড কোষ তৈরি করে।  ভ্রূনের পুষ্টি মাতৃ জরায়ুর প্রাচীরের রক্ত থেকেই ভ্রুন অমরার মাধ্যমে প্রয়োজনীয় পুষ্টি উপাদান লাভ করে। শক্তির জন্য ভ্রুন প্রধানত গ্লুকোজকে ব্যবহার করে।ভ্রুনের দেহে উচ্চহারে ফ্যাট এবং প্রোটিন সঞ্চিত হয়। গ্লুকোজ থেকেই অধিকাংশ চর্বি সংশ্লেষিত হয়। মাতৃৃদেহ থেকে ভ্রুন অল্পমাত্রায চর্বি পরিশোষন করে। পুষ্টি সম্পর্কিত সাধারণ বিপাকীয় ঘটনাবলির পাশাপাশি ভ্রুনের দেহে ক্যালসিয়াম, ফসফেট, লৌহ এবং ভিটামিন সংশ্লিষ্ট বিপাকে কিছু গুরুত্বপূর্ণ ঘটনা ঘটে।Blastomere  Encyclopædia Britannica. Encyclopædia Britannica Online. Encyclopædia Britannica Inc., 2012. Web. 06 Feb. 2012.  আরো দেখুন  জীবনের উৎপত্তি  প্রজনন  কোষ বিভাজন  শারীরবিদ্যা  তথ্যসূত্র  বিষয়শ্রেণী:জীববিজ্ঞান বিষয়শ্রেণী:জীবন বিষয়শ্রেণী:বিকাশমূলক জীববিজ্ঞান বিষয়শ্রেণী:মানুষের গর্ভাবস্থা
সৈয়দ আলী উরোজ নকভি ( উর্দু : سید علی عروج نقوی ) (জন্ম ১৯ মার্চ, ১৯৭৭, লাহোর, পাঞ্জাব ) একজন পাকিস্তানি ক্রিকেটার যিনি ১৯৯৭ থেকে ১৯৯৮ সাল পর্যন্ত পাঁচটি টেস্ট খেলেছিলেন। ডানহাতি এই ব্যাটসম্যান, যিনি নিজের প্রথম টেস্টেই তার একমাত্র টেস্ট সেঞ্চুরি করেছিলেন, ১৯৯৭ সালে দক্ষিণ আফ্রিকার বিপক্ষে ১১৫ রান করেন রাওয়ালপিন্ডিতে, উইকেটের অপর প্রান্তে ছিলেন আরেক অভিষেক সেঞ্চুরিয়ান আজহার মেহমুদ, তারা দুজনই অভিষেকের একই ম্যাচে সেঞ্চুরি করা একমাত্র জুটি।  তিনি প্রথম শ্রেণির ক্রিকেটে খণ্ডকালীন অফ স্পিন বোলার ছিলেন।    তথ্যসূত্র   বিষয়শ্রেণী:লাহোর থেকে আগত ক্রিকেটার বিষয়শ্রেণী:পাকিস্তানি ক্রিকেট কোচ বিষয়শ্রেণী:অ্যাবোটাবাদের ক্রিকেটার বিষয়শ্রেণী:লাহোর ব্লুজের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:খান রিসার্চ ল্যাবরেটরিজের ক্রিকেটার বিষয়শ্রেণী:ইসলামাবাদের ক্রিকেটার বিষয়শ্রেণী:পাকিস্তান ন্যাশনাল শিপিং কর্পোরেশনের ক্রিকেটার বিষয়শ্রেণী:পাকিস্তান কাস্টমসের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:মুহাজির ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম
ফারজানা সালিক  (), যিনি শাপলা সালিক () নামে অধিক পরিচিত, হচ্ছেন একজন বাংলাদেশী বংশদ্ভূত ব্রিটিশ গায়িকা, গীতিকার এবং হারমোনিয়াম বাদক।   প্রাথমিক জীবন  সালিকের জন্ম বাংলাদেশে এবং সিলেটের বালাগঞ্জ উপজেলাের তাজপুরে তার বেড়ে ওঠা; যেখানে তিনি প্রায়শই তার পিতা, চাচা, দাদা-দাদীর অনুষ্ঠান উপভোগ করতে যেতেন। তারা ছিলো সিলেট অঞ্চলের প্রখ্যাত লোকগীতি শিল্পী। তার দাদা আজফর আলী সঙ্গীত নিয়েই মশগুল থাকতেন এবং তার মাধ্যমে পরিবারের মধ্যেও এর প্রচলন ঘটে। তার ভাই উচ্ছল তবলা বাদক। । পাঁচ বছর বয়সে শাপলা সালিক তার বাবার কাছে যুক্তরাজ্যে আসেন। তিনি সঙ্গীতে একটি ডিগ্রী নেয়ার জন্য লিডস বিশ্ববিদ্যালয়ে ভর্তি হন এবং তার গানের জীবনে মনোনিবেশ করেন।    কর্মজীবন   প্রথম কর্মজীবন  তিন বছর বয়স থেকে সালিক গান গাওয়া এবং রচনা শুরু করেন।  ১৯৮৫ সালে, তিনি প্রথম আমেরিকান  বাংলাদেশী বাদ্যযন্ত্র দলে দিশারী শিল্পী গোষ্ঠীর মূল কণ্ঠশিল্পী হয়ে যান, এই দলটি মূলত ১৯৭৯ সালে শাপলার বাবা প্রতিষ্ঠিত করেন এবং এটি শ্যাডওয়েল, লন্ডন ভিত্তিক একটি সংগীত দল ছিল।   ২০১৩-বর্তমান    ব্যক্তিগত জীবন  সালিক পূর্বেই বিবাহিত এবং বর্তমানে তার স্বামী তালাকপ্রাপ্ত। তিনি এখন বার্মিংহাম এ বসবাস করেন তার নতুন স্বামীর সাথে।   ডিস্কোগ্রাফি   এ্যালবাম    টাইটেল এ্যালবামের বিস্তারিত র্যাঙ্কিং সার্টিফিকেশন  Siyono na Siyonaমুক্তি: ১৯৯৭ লেবেল: MIY Publishing ফরম্যাট: সিডি  Lai Laiমুক্তি: ২০০২ লেবেল: MIY Publishing ফরম্যাট: সিডি    আরো দেখুন   ব্রিটিশ বাংলাদেশী  ব্রিটিশ বাংলাদেশীদের তালিকা  বাংলা সংগীত   তথ্যসূত্র    বহিঃসংযোগ    - ব্যক্তগত ওয়েব সাইট।   - ফেসবুক লিংক।   - ইউটিউব সংকলন।  Shapla Salique - Songkick-এ।  বিষয়শ্রেণী:ব্রিটিশ বাংলাদেশী বিষয়শ্রেণী:বাংলাদেশী শিল্পী বিষয়শ্রেণী:বাংলাদেশী নারী সঙ্গীতজ্ঞ বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:ব্রিটিশ গায়িকা বিষয়শ্রেণী:বাংলাদেশী বংশোদ্ভূত ব্রিটিশ গায়িকা বিষয়শ্রেণী:বাংলাদেশী গায়িকা বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:লন্ডনের সঙ্গীতজ্ঞ বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ মুসলিম বিষয়শ্রেণী:ইংল্যান্ডে বাংলাদেশী অভিবাসী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:উর্দু ভাষার সঙ্গীতশিল্পী বিষয়শ্রেণী:লন্ডনের সঙ্গীতশিল্পী
320px|thumb|right|শ্রোডিঙ্গারের বিড়াল: একটি বিড়াল, একটি বিষ পূর্ণ ফ্লাস্ক এবং তেজস্ক্রিয় উৎসের সাথে একটি আবদ্ধ পাত্রে রাখা আছে। বাক্সটি পরিবেশের আহিত কোয়ান্টাম ডিকোহেরেন্স প্রতিরোধী। যদি পাত্রের ভেতরে থাকা গাইগার কাউন্টার তেজস্ক্রিয়তা শনাক্ত করে, তবে ফ্লাস্কটি ভেঙ্গে যাবে এবং বিষ নির্গত হবার কারণে বিড়ালটি মারা পড়বে। কোয়ান্টাম বলবিদ্যার কোপেনহেগেন ব্যাখ্যানুযায়ী, কিছু সময় পর দেখা যাবে, বিড়ালটি যুগপৎ জীবিত এবং মৃত। যদিও আমরা যদি বাক্সের ভেতরে তাকাই, আমরা দেখি বিড়ালটি হয় জীবিত নয় মৃত, কিন্তু একই সাথে জীবিত ও মৃত নয়। শ্রোডিঙারের বিড়াল হচ্ছে একটি চিন্তন পরীক্ষা, যা ১৯৩৫ সালে অ্যালবার্ট আইনস্টাইনের সাথে আলাপকালে অস্ট্রীয় পদার্থবিজ্ঞানী এরভিন শ্রোডিঙার  একটি কূটাভাস হিসাবে বর্ণনা করেছিলেন। কোয়ান্টাম বলবিজ্ঞানে দৈনন্দিন বস্তুর ক্ষেত্রে ফলিত কোপেনহেগেন ব্যাখ্যা-র সমস্যা হিসাবে তিনি কী দেখেছিলেন, তা এটি চিত্রিত করে। এই কল্পদৃশ্যটিতে একটি অনুমিত বিড়ালকে উপস্থাপন করা হয়, যেটি কিছু সময় পূর্বের একটি দৈব ঘটনার ওপর নির্ভর করে একই সাথে জীবিত এবং মৃত উভয়ই হতে পারে। এটি এমন একটি অবস্থা যা, "কোয়ান্টাম উপরিপাতন" (কোয়ান্টাম সুপারপজিশন) হিসেবে পরিচিত, যা একটি দৈব অতিপারমাণবিক ঘটনার সাথে সংযুক্ত হওয়ার ফলস্বরূপ ঘটতেও পারে বা নাও ঘটতে পারে।  চিন্তন পরীক্ষাটি প্রায়শই কোয়ান্টাম বলবিজ্ঞানের ব্যাখ্যাগুলির তাত্ত্বিক আলোচনায়, বিশেষত পরিমাপ সমস্যার সাথে জড়িত পরিস্থিতিতেও বৈশিষ্ট্যযুক্ত। শ্রোডিঙার তাঁর চিন্তন পরীক্ষাটি নির্মাণ করার সময় "ফেরশ্রেংকুং" (Verschränkung অর্থাৎ বিজড়ণ) পরিভাষাটি তৈরি করেছিলেন।   তথ্যসূত্র    বহিঃসংযোগ    Erwin Schrödinger, The Present Situation in Quantum Mechanics (Translation)   The EPR paper   Viennese Meow (the cat's perspective - short story)   The story of Schroedinger's cat (an epic poem) ; The Straight Dope  Tom Leggett (Aug. 1, 2000) New life for Schrödinger's cat, Physics World, UK Experiments at two universities claim to observe superposition in large scale systems   A good popular account of the puzzle.  Size matters for Schrödinger's cat An easy to understand resolution to the apparent paradox.  Information Philosopher on Schrödinger's cat More diagrams and an information creation explanation.  A YouTube video explaining Schrödingers cat  বিষয়শ্রেণী:পদার্থবিজ্ঞানের মৌলিক ধারণা বিষয়শ্রেণী:পদার্থবিজ্ঞানের হেঁয়ালি বিষয়শ্রেণী:কোয়ান্টাম পরিমাপ বিষয়শ্রেণী:বিড়াল
রবিনহুড দ্য অ্যানিমেল রেসকিউয়ার (ডাকনাম: রবিনহুড) হচ্ছে বাংলাদেশে ব্যক্তি উদ্যোগে প্রতিষ্ঠিত একটি অলাভজনক প্রাণী কল্যাণ সংস্থা। স্বেচ্ছাসেবী সংগঠন হিসেবে ঢালিউড অভিনেতা আফজাল খান এটি প্রতিষ্ঠা করেন। রবিনহুড জাতীয় জরুরি সেবা ৯৯৯-এর আওতাভুক্ত। সংস্থাটির রবিনহুড কেয়ার নামে  একটি প্রাণী স্বাস্থ্য সেবা ক্লিনিক আছে যেখানে দিন-রাত  ছুটিহীন (২৪/৭) ভাবে প্রাণী স্বাস্থ্য সেবা দিয়ে থাকে।  উল্লেখযোগ্য কাজ ২০২১ সালের ২৮শে ফেব্রুয়ারী রাজধানীর আজিমপুরের একটি ২০ তলা ভবনের ১৫ তলার কার্নিশে আটকে থাকা একটি বিড়াল রবিনহুড উদ্ধার করে।  ২০২২ সালের মে মাসে বৃহত্তর সিলেট অঞ্চলে ভয়াবহ বন্যা হয় এবং রবিনহুড সিলেটে বন্যা কবলিত অঞ্চলের প্রাণী উদ্ধারে কাজ করে।  ২০২২ সালের ২৯শে সেপ্টেম্বর রবিনহুড নরসিংদীতে ৫টি কুকুর পিটিয়ে হত্যার দায়ে একজন রিকশাচালকের বিরুদ্ধে মামলা করে এবং জেলা জজ আদালতে আইনি লড়াই করে।  ২০২২ সালের ১৩ই নভেম্বর বগুড়ার একটি আবাসিক অ্যাপার্টমেন্টে অন্তঃসত্ত্বা পোষা বিড়ালকে মেরে আহত করার ঘটনা ঘটে যার ভিডিও সামাজিক যোগাযোগমাধ্যমে ছড়িয়ে পড়েছিল। রবিনহুড সরেজমিনে যেয়ে ঐ ভবনে অভিযান চালায় এবং আইনি পদক্ষেপ গ্রহণ করে।  পুরস্কার ও সম্মাননা  ২০২২ সালে বাংলাদেশ পুলিশ নারী কল্যাণ সমিতি রবিনহুডকে সম্মাননা সনদ প্রদান করে।   বিতর্ক  ২০২৪ সালে চ্যানেলে ২৪ এর অনুসন্ধানী অনুষ্ঠান সার্চলাইটে রবিনহুড ও আফজাল খানকে নিয়ে একটি প্রতিবেদন প্রচার করা হয়। এতে আফজাল খানের বিরুদ্ধে রবিনহুডের স্বেচ্ছাসেবী নারীদের ধর্ষণ, নির্যাতন ও ব্ল্যাকমেইলের অভিযোগ আসে। এছাড়া ইচ্ছাকৃতভাবে পশু-পাখির শারীরিক ক্ষতি করে তা উদ্ধার করার মতো আরও কিছু অভিযোগ প্রচার করা হয়।  তথ্যসূত্র  বিষয়শ্রেণী:প্রাণী অধিকার আন্দোলন বিষয়শ্রেণী:বাংলাদেশ ভিত্তিক অলাভজনক সংগঠন বিষয়শ্রেণী:২০১০-এ বাংলাদেশে প্রতিষ্ঠিত বিষয়শ্রেণী:প্রাণিকল্যাণ
__TOC__  ২২ অক্টোবর ২০২৩  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  ব্যবহারকারী নামের প্যার্টান থেকেই স্পষ্ট তারা একই ব্যক্তি। অপসারিত অবদান দেখুন, একাধিক অ্যাকাউন্ট ব্যবহার করে বিজ্ঞাপন প্রচারের উদ্দেশ্যে উইকিপিডিয়া ব্যবহার করছেন। Akhibhasan55 বৈশ্বিকভাবে তালাবদ্ধ, Akhiakter59 অ্যাকাউন্ট থেকে নিবন্ধে ব্যবহৃত চিত্র আপলোড করা হয়েছে। যদিও এই দুটো অ্যাকাউন্ট বাংলা উইকিপিডিয়ায় নিবন্ধিত হয়নি —শাকিল (আলাপ · অবদান) ১১:৫৯, ২২ অক্টোবর ২০২৩ (ইউটিসি)  ২৩ অক্টোবর ২০২৩ সন্দেহভাজন সকপাপেট      সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উপরের চারটি অ্যাকাউন্ট ক্রস-উইকি বিজ্ঞাপনের কাজে ব্যবহার করা হচ্ছে। সবগুলো অ্যাকাউন্টই 'আহমেদ আখিব আল হাসান' নামের নিবন্ধের প্রচারণায় ব্যবহুত হচ্ছে। প্রথম দুটি অ্যাকাউন্ট যদিও বাংলাতে অবদান রেখেছে। কিন্তু Akhiakter59 এবং Sagor4532 ইংরেজি, কমন্স ও উইকিউপাত্তে একই বিষয়ে প্রচারণার কাজে ব্যবহৃত হচ্ছে। সম্পাদনার আচরণ দেখে এটা নিশ্চত যে সবগুলো অ্যাকাউন্টই সক কিন্তু আরো লুকানো অ্যাকাউন্ট খুঁজে বের করার জন্য ব্যবহারকারী পরীক্ষ সরঞ্জাম ব্যবহার করা প্রয়োজন। প্রশাসকগণ দয়া করে আচরণগত মিলের জন্য মুছে ফেলা আবদান দেখুন। ~ যুদ্ধমন্ত্রী আলাপ ১৭:১২, ২৩ অক্টোবর ২০২৩ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  ব্যবহারকারী পরীক্ষণেও নিশ্চিত। বাংলাতে প্রথম দুটি নিশ্চিত, বাকীদুটি বাংলাতে নেই। এরসাথে সম্পর্কিত কমপক্ষে ১১টি অ্যাকাউন্ট স্টুয়ার্ডদের লগে ও প্রচারণার জন্য ব্যবহার করা হয়েছে। সবগুলো বাংলাতে নেই তবে যেগুলো এখনো লক করা হয়নি সেগুলো স্টুয়ার্ডদের জানানো হয়েছে। মনে হচ্ছে Akhibhasan55 প্রধান অ্যাকাউন্ট ছিলো।~ যুদ্ধমন্ত্রী আলাপ ১৭:৪০, ২৩ অক্টোবর ২০২৩ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৩
This is the  message box.  It can be placed at the beginning of article sections that need expansion, after the section title. It can also be used on other pages such as in "Wikipedia:" space. (This template currently only uses the "article message box" style, but that is a bug we are going to fix.)  This template can be used without any parameters, like this:  It can also take the current month and year as a parameter, which is used in categorising the page into a corresponding category. (See more on that further.) Like this:  or  There are bots that edit the pages and add the date parameter if you forget to do it. The date parameter causes no visible change in the message box itself, it only makes the page categorise properly.  This template can also take a  parameter with an explanation of what expansion the section needs. And you can of course feed the date parameter at the same time. Like this:  When multiple expansion issues need to be raised, a bullet list can be made:  (The <nowiki /> is required or the first item will not display correctly.) If this list were longer than three items, it would probably be better raised on the talk page.   Categorisation  When this template is used in main (article) space it places the article in :Category:Articles to be expanded or in a dated category like :Category:Articles to be expanded from   if the date parameter "date= " is specified. It also places the article in :Category:All articles to be expanded.   Usage   If the section is completely empty, you can use  instead.  For the references section, use one of  and  instead.  TemplateData   See also         বিষয়শ্রেণী:মুদ্রণ বহির্ভূত
thumb|বিবি পাক দামান মাজারের সামনের দৃশ্য  বিবি পাক দামান (উর্দু):   হযরত রোকেয়া বিনতে আলীর পবিত্র   সমাধিস্থল যা পাকিস্তানের লাহোর পাঞ্জাবে অবস্থিত।  ঐতিহাসিকদের মতে এখানে মুহাম্মাদ(দঃ) এর পরিবারেরর (আহলে বায়াত) ছয়জন মহিলার সমাধি রয়েছে। রোকেয়া বিনতে আলী মুহাম্মাদ(সঃ) এর চাচাত ভাই এবং জামাতা আলী ইবনে আাবি তালিব এর কন্যা ছিলেন। রোকেয়া বিনতে আলী হযরত আল-আব্বাসস ইবনে আলীর আপন বোন এবং হযরত মুসলিম ইবনে আকীলের  স্ত্রী ছিলেন। মুসলিম ইবনে আকীল ইসলামের বার ইমামের তৃতীয় ইমাম হযরত হোসাইন ইবনে আলীর গুপ্তচর ছিলেন যাকে তিনি কুফায় নিযুকৃত করেছিলেন।  বিবি পাক দামান, যার অর্থ “ পবিত্র মহিলা”, হল ছয়জন মহিলা যাদের এই সমাধিতে সমাধিত করা হয়েছে বলে বিশ্বাসস করা হয় তাদের সম্মিলিত নাম, যদিও এটি জনমুখে রোকেয়া বিনতে আলীর সমাধি বলে অধিক প্রচারিত হয়েছে (ভুলক্রমে)।  ইসলাম ধর্ম প্রচার করার জন্য যে সকল মহিলা দক্ষিণ এশিয়ায় এসেছিলেন এই ছয়জন মহিলা তাদের অন্যতম ছিলেন।  তারা পাকিস্তানের লাহোরের নিকটস্থ শহরতলীতে ইসলাম ধর্ম প্রচার প্রসার সংক্রান্ত   কাজে নিয়োজিত ছিলেন। কথিত আছে যে দাতা গঞ্জ বখশ, দক্ষিণ এশিয়ার বিশিষ্ট সুফি সাধক হিসেবে বিবেচিত, নিজেই বিবি পাক দামান মাজারের অনুরাগী ছিলেন।   এবং এই মহিমান্বিত মাজার শরীফ থেকে প্রচুর আধ্যাত্বিক জ্ঞান অর্জন করেছেন।  কতিপয় ঐতিহাসিক রোকেয়াকে ছৈয়দ আহমেদ তখতার (দ্বাদশ শতাব্দী) কন্যা বলে মনে করেন। বিবি পাক দামান মাজারটি গর্হি শাহু এবং রেলওয়ে স্টেশনের মাঝে অবস্থিত। ইমপ্রেস ররোড থেকে খুব সহজেই বিবি পাক দামান মাজারে যাওয়া যায় এবং সেখান থেকে পুলিশ লাইনের বিপরীতে ছোট রাস্তা ধরে রাাস্তার বাম পাশের প্রথম মোড়েই মাজারটি অবস্থিতত। বর্তমানে পাকিস্তান সরকার বিবি পাক দামান মাজারটির সম্প্রসারণের বিষয়টি অনুমোদন দিয়েছে।  ইতিহাস ঐতিহাসিকদের দেয়া তত্ত্ব থেকে সাতজন মহিলা ও চারজন পুরুষের নাম পাওয়া যায়,। এটিও পাওয়া যায় যে রোকেয়া ননিজের পরিচয় দিয়েছেন এভাবে, “আমি একজন শহীদের বিধবা, আলীর কন্যা এবং হোসাইনী সেনাবাহিনীরর সেনাপতি আাব্বাসের বোন এএবং অন্য পঁাচজন মহিলা আমার আত্মীয় ছিলেন, আরেকজন যার নাম ছিল “হালিমা” তিনি আমাদের দাসী ছিলেন কিন্তু পদমর্যাদায় আমাদের মতই ছিলেন। তিনি অপরাপর চারজন পুরুষের  পরিচিতিও দিয়েছেন যারা তাদের দেহরক্ষী এবং নিজ সম্প্রদায়ভুক্ত ছিলেন, তাদের ননাম হল (১) আব্ব-উল-ফাতাহ (২) আব্ব-উল-ফজল (৩) আব্ব-উল-মুকারম, এবং (৪) আব্দুল্লাহ।  তথ্যসূত্র  বিষয়শ্রেণী:মাজার বিষয়শ্রেণী:পাকিস্তানের সুফি মাজার বিষয়শ্রেণী:পাঞ্জাব, পাকিস্তানের সমাধিসৌধ বিষয়শ্রেণী:পাকিস্তানের মাজার
ন্যানো (Nano, কোড: XNO) একটি গুপ্তমুদ্রা, যা ২০১৫ সালে কলিন লেহমিউ (Colin LeMahieu) উপস্থাপন করেছিলেন। এটি একটি হালকা, দ্রুত এবং পরিবেশবান্ধব বিকল্প হিসেবে ডিজাইন করা হয়েছিল, যা বিটকয়েনের মতো প্রচলিত গুপ্তমুদ্রার চেয়ে উন্নত হতে পারে। লেহমিউ ২০১৪ সালে রাইব্লক্স (RaiBlocks) নামে ন্যানোর উন্নয়ন শুরু করেছিলেন। এক বছর পর, ক্যাপচা-সুরক্ষিত ফসেটের মাধ্যমে রাইব্লক্স বিনামূল্যে বিতরণ করা হয়। ২০১৭ সালে, যখন ১২৬ মিলিয়ন রাইব্লক্স বিতরণ হয়ে যায়, তখন ফসেটটি বন্ধ করে দেওয়া হয়। এর ফলে মোট সরবরাহ প্রায় ১৩৩ মিলিয়ন রাইব্লক্স এ স্থিতিশীল হয়, যার মধ্যে ৭ মিলিয়ন রাইব্লক্স ডেভেলপার ফান্ড হিসেবে সংরক্ষিত ছিল। ২০১৮ সালে, রাইব্লক্স-এর নাম পরিবর্তন করে ন্যানো রাখা হয়।  ন্যানো একটি অনন্য প্রযুক্তি "ব্লক-ল্যাটিস আর্কিটেকচার" ব্যবহার করে, যেখানে প্রতিটি ব্যবহারকারী নিজের ব্যক্তিগত ব্লকচেইন পরিচালনা করে। এই প্রযুক্তি তাৎক্ষণিক লেনদেনের পাশাপাশি শূন্য-ফি নিশ্চিত করে, কারণ এটি মাইনিং বা কোনো কেন্দ্রীভূত নেটওয়ার্কের উপর নির্ভরশীল নয়। ন্যানো হলো প্রথম গুপ্তমুদ্রা, যা ডাইরেক্টেড অ্যাসাইক্লিক গ্রাফ (DAG) ডেটা স্ট্রাকচার ব্যবহার করে, যেখানে প্রতিটি "ব্লক"-এ শুধুমাত্র একটি লেনদেন সংরক্ষিত থাকে এবং এটি অ্যাকাউন্টের বর্তমান ব্যালেন্স নির্ধারণ করে।  ন্যানো মূলত স্কেলেবিলিটি (scalability) এবং দক্ষতার উপর গুরুত্ব দেয়, যা এটিকে ক্ষুদ্র লেনদেন (micropayments) এবং অন্যান্য আর্থিক লেনদেনের জন্য আদর্শ করে তোলে, যা দ্রুত এবং স্বল্প ব্যয়ে সম্পন্ন করা দরকার। এই প্রকল্পটি টেকসইতা-র জন্যও প্রশংসিত হয়েছে, কারণ এটি অন্যান্য গুপ্তমুদ্রার মতো বেশি শক্তি খরচ করে না।   তথ্যসূত্র   বিষয়শ্রেণী:মুদ্রা বিষয়শ্রেণী:ডিজিটাল মুদ্রা বিষয়শ্রেণী:ই-বাণিজ্য বিষয়শ্রেণী:২০১৫-এর সফটওয়্যার বিষয়শ্রেণী:২০১৫-এ কম্পিউটার সম্পর্কিত প্রবর্তন